જાણીતા કળાનિષ્ણાત આનંદકુમાર સ્વામીના મત પ્રમાણે આ સ્વરૂપ કુશાન સમયનું છે. જ્યારે રોબર્ટ સ્કેલ્ટનના અભિપ્રાય પ્રમાણે આ સ્વરૂપ રાજસ્થાની તેમજ સોળમી અને સત્તરમી સદીનું છે. જ્યારે નાથદ્વારાના તિલકાયત રહેલા સ્વ. ગોવિંદલાલજીના જણાવ્યા પ્રમાણે લાલાશ પડતું કાળું ઘનસ્વરૂપ અને ગોવર્ધન પર્વતના ખડક જેવું જ છે. સંપ્રદાયનો ઇતિહાસ જોતાં માલુમ પડે છે કે આ સ્વરૂપ મથુરા રાજ્યના ઉદ્ભવ પામેલું છે. પ્રતિમા વિજ્ઞાન પ્રમાણે મથુરા મ્યુઝિયમમાં આવેલી સત્તરમા સૌકાની કૃષ્ણની પ્રતિમાને આ સ્વરૂપ મળતું આવે છે. આ પ્રતિમા ગુપ્ત સમયની પ્રતિમાનું નિખારેલું સ્વરૂપ છે તેવો પણ એક મત છે.